section_heading: Životopis
paragraph_text: Djetinjstvo je provela u srijemskom selu Kukujevcima kod Šida u obitelji Hrvata, u braku starosjedilačkog Hrvata i Hrvatice iz obitelji hrvatskih doseljenika iz Imotskog. S 8 godina, u vrijeme najjače agresije na Hrvatsku napustila je s užom obitelji rodno selo. Bilo je to zbog politike srbijanske vlasti koja je vodila politiku sijanja mržnje prema nacionalnim manjinama, posebno prema Hrvatima čiji je progon poticala. Život je postao nesnosan, noću su razne paravojne formacije upadale Hrvatima u kuće, prijetile im, zastrašivali ih, premlaćivali, odvodili na ispitivanja i ubijali. Nakon zlostavljanja oca, obitelj je napustila bogati posjed i s najosnovnijim stvarima otišla u Hrvatsku.